Er det fint her?
- Det fungerer. - Okay.
Hvad sker der, når de selskaber, der styrer vores verden,
siger, at vi skal op på 2,1 eller 2,2?
Det kan vi ikke.
Har du brug for noget?
At folk lytter.
Hologram går i luften om tre, to...
Jeg blev født i 2015,
da verden samledes i Paris og fik en advarsel.
Forskere fortalte os allerede dengang, at hvis gennemsnitstemperaturen på Jorden
steg med mere end 1,5 grader celsius,
ville det få altødelæggende konsekvenser.
CARMEN JALILI TALER TIL KLIMAAKTIVISTER I HELE VERDEN
Og de havde ret. Se jer omkring.
I dag er det den 16. juli 2037.
FN-KLIMAKONFERENCE I TEL AVIV
Det længe ventede klimatopmøde COP42
fortsætter i Israel blandt indtrængende opfordringer til handling og håb...
Og alligevel står vi nu her i 2037
og overvejer muligheden for en stigning på to grader.
Nej!
Verdensmarkederne noterede rekordhøj vækst i dag,
hvor efterspørgslen på batterier og lægemidler trak læsset...
Men hvad sker der efter to?
Hvad sker der, når de selskaber, der ødelægger jordkloden,
siger, at finansmarkederne ramler,
hvis vi ikke tillader temperaturen at stige med 2,1 eller 2,2 grader?
Nick Bilton, administrerende direktør i Alpha Industries,
har ifølge rygterne investeret i et nyt kasinoprojekt nord for polarcirklen.
Uanset hvor fremtiden fører hen, skal vi derhen sammen.
Biltons partner i foretagendet er ingen ringere end den kontroversielle spekulant
I-ved-hvem.
Venner, Nick Bilton kommer ikke og redder os.
Nej!
Vi må redde os selv.
Inde i den bygning forhandler statslederne om jeres fremtid.
VORES FREMTID I JERES HÆNDER
Men man kan ikke forhandle med en brand.
Eller en oversvømmelse.
Eller en hungersnød.
GLOBAL TEMPERATURFORANDRING +1,55 °C
Hvis vi når op på to, får Jorden aldrig ro!
En præst, en rabbiner og en imam sidder i en båd og fisker ude på en sø.
Det går op for præsten, at han har glemt sin fiskestang i bilen,
så han siger til sine kolleger: "Jeg er tilbage lige straks."
Han stiger ud af båden og går på vandet ind til bredden.
Han kommer hen til bilen og går så på vandet igen og tilbage til båden.
Rabbineren er imponeret. Præsten gik jo på vandet.
En halv time senere siger imamen: "Jeg skal på toilettet."
Så han rejser sig op, stiger ud af båden, går på vandet ind til bredden,
finder det nærmeste toilet, går på vandet tilbage igen og går om bord på båden.
Rabbineren glor lamslået på ham.
Men han tænker: "Min tro er da lige så stærk som deres."
Så han siger: "Jeg er lidt tørstig.
Der ligger en kiosk inde ved bredden. I må have mig undskyldt."
Han rejser sig op og stikker fødderne i vandet. Plask. Han synker som en sten.
- Og... - Det er mig, der har fortalt dig den.
Jeg er vild med den.
Og det er en drikkevarebod, ikke en kiosk.
Er du sikker på, at du vil fortælle jokes på din første dag som rabbiner?
Rabbinere skal jo fortælle jokes, og det er en perfekt beskrivelse af jobbet.
Jeg hjælper folk med at finde vej gennem vanskelige tider. Det er min opgave.
Hvordan hjælper du hjemløse
ved at sende dem andre steder hen, hvor de også er hjemløse?
Far, det er ikke deres skyld, at de er hjemløse. Det...
Jeg må tage den.
- Hej, Junior. - De er blevet fordrevet.
Er du ankommet?
Hvor længe har det stået på? Jeg kan knap nok trække vejret.
Der er så megen røg fra plyndringerne.
Nej, mor. Der bliver ikke plyndret. Det er skovbrande i Eshtaol og Tzora.
Da du blev født, plantede vi træer der til ære for dig.
Jeg ville gerne derud.
Hvis I kommer tilbage og besøger mig i ferien,
er brandene blevet slukket, og så kan jeg køre jer derud.
Så du bliver her? Har du besluttet dig for det?
Ja, mor, det har jeg jo sagt. Jeg bliver her.
Og som jeg har sagt til dig, forventer far noget andet af dig.
Der er jo love, Junior. Jeg siger det bare.
Er jorden klassificeret som fredet, kan det give problemer.
Jeg har fra pålidelig kilde
at der kan gøres undtagelser for alt det pis om fredet jord.
Hvor ved du det fra?
Hvordan jeg ved det? Jeg har en app, der fortæller mig om fremtiden.
Vær nu ikke sådan en... Hvad kalder man det? En putz.
Hvis mr. Bilton ved noget...
Nej, jeg vil ikke diskutere det over telefonen eller på mail.
Jeg er tilbage i Miami på fredag. Så kan vi ses der.
Jeg var her ikke, hvis ikke Bilton ønskede det. Farvel.
Jeg er først tilbage mand...
- Hvor er det? - Hvad?
Udenfor. Det ligner ikke Rusland.
Der står bare "tropisk." Jeg er ikke sikker på, det findes.
SANKT PETERSBORG
- For satan! Se det lige derude. - Det er fra skovbrandene i Ozera.
Brandfolkene har sagt op, og brandene er løbet løbsk.
Over 3000 hektar skov. Det foregår lige nu.
Så er det godt, vi rejser.
Er der noget særligt, jeg skal synge i morgen?
Ja. En sang, der giver folk lyst til at give mig deres penge.
Der demonstreres i storbyer
overalt i Europa og USA i dag mod de manglende fremskridt
i klimaforhandlingerne i Tel Aviv.
Et af emnerne i Tel Aviv er skrappere forbud
mod ejendomsudvikling i fredede områder...
Gider du slukke for det lort?
Namaste, Hannah. Skal vi gå i gang?
Okay. Giv mig lige et øjeblik.
- Nej, vi må videre, Becca. - Hvorfor fanden gjorde jeg det her?
Blev gravid eller tog et job, hvor du skulle tælle ravne ude i en skov?
Måske fortæller naturen os, at vi ikke skal få flere børn.
Der er en time til evakueringsstedet. Kom.
Pis. Du havde ret.
- Vi skulle være taget af sted i går. - Det er ikke din skyld, at vinden vendte.
Skønt. Det er Omar.
- Tager du den? - Hvad skulle jeg sige?
Beklager, jeg kan ikke tale nu. Jeg står midt i en skovbrand med din ufødte søn.
Kom så.
Tyskland og Italien mister afgrøder på grund af tørke og skadedyr.
Østrig og Polen præges af nationalistiske bevægelser.
Det er svært at bede EU om at lukke flere mennesker ind lige nu.
Vi må fokusere på temperaturer.
ALGERIET - PALÆSTINA
Hvor skal vi foreslå vores befolkning at tage hen? De har intet vand.
Alle vil nok helst løse de problemer, der får folk til at forlade deres hjem.
Enig.
FRANKRIG
Målet er at opnå enighed om temperaturerne.
Det er afgørende at holde stigningen under to grader.
Det er ligegyldigt, om den stiger to eller ti grader, hvis man ikke har noget vand.
Man fanger flere fluer med honning.
Hvem er du lige nu? Algerier eller franskmand?
Vi vil støtte visse forslag
til temperaturer og CO2, så længe vores basale behov sikres.
Vil du uddybe betegnelsen "basale behov"?
Ubegrænset asyl i Europa?
Vand.
Vi vil gerne have adgang til den nyeste afsaltnings- og rensningsteknologi.
Hvad mener du med adgang?
De patenter og planer, der er udviklet af Alpha Hydro Solutions.
Tror du, at Nicholas Bilton bare vil give jer sine patenter,
hvis vi spørger pænt?
Okay. Tørke fører til ustabilitet.
Se på Sudan i 24. Cape Town i 27.
Se mod vest. Argentina i 2033...
Se her. Vi har gjort store fremskridt i regionen.
Israel og en palæstinensisk stat i fredelig sameksistens,
men det kan hurtigt gå skævt.
Er det en trussel?
En trussel?
Nej, det er en invitation.
Jeg bliver nødt til at tage den.
Vi har brug for vand.
Mr. Bilton forærer ikke noget væk gratis,
så vi skal være forberedt på det, han kommer til at kræve til gengæld.
Vi har allerede fået 3000 reservationer. Hørte du, hvem der står for indretningen?
- Du sagde Kanye. Stadig Kanye? - Ja!
Jeg har lavet en plan.
Fra første spadestik til åbningen: ni måneder.
En klog mand sagde engang:
"Hvad bulldozerne og lastvognene gør, betyder ingenting,
så længe de gør en masse af det."
Er de ikke bare for meget? Tænk, at de kan marchere med hovedet oppe i røven.
Det siges, at indlandsisen i Grønland knækker midtover.
- 79 N-gletsjeren. - Super. Så bygger vi der næste gang.
De siger, vandstanden stiger tre meter inden århundredskiftet.
"De"? De sagde det samme om Miami.
Vi tjente en formue på at opgradere bygningerne.
Og når vandstanden stiger nogle få centimeter mere,
opgraderer vi dem sgu igen og tjener endnu flere penge.
Det skal du vide om global opvarmning.
Alt går ad helvede til inden århundredskiftet. Det er 100% sikkert.
Da er vi døde. Vi går glip af det.
Men vi ligger og smiler i guldbeklædte kister designet af Kanye.
Lad os fokusere på nuet.
Top of the World Casino bliver verdens bedste kasino,
for der findes ikke noget lignende.
Hold da kæft.
Har du lige set?
Hvis vi når op på to...
Gudskelov. Endelig lukkede troldene kæften på hende.
Så den forbliver tom i den nærmeste fremtid?
Bare glem det, Marshall.
- Jeg tager en tur på motionscykel. - Ja, det forstår jeg godt.
- Der er i det mindste ingen sod. - Ja. Tak.
Okay. Sagen er, at på grund af tørken og brandene
synes de, det vil være forkert at fylde poolen. De er bange for protesterne.
Bruger de vandet fra poolen til at slukke skovbrandene?
En libanesisk mand satte ild til sig selv i lejren i går.
I protest mod mine svømmeture?
Du følger ikke med i den slags,
men en advokat, David Buckel, gjorde det samme i Brooklyn i 2018.
Han brændte sig selv i protest mod klimaforandringerne.
- Nytter det nogensinde noget? - Hvad mener du?
Det viste, at verden lider. At der er brug for forandring.
Verden lider altid, og den forandrer sig altid.
Men for at besvare dit spørgsmål så nytter det noget at arbejde og få løn.
- Og sådan fungerer verden. - Min løn er ikke kun penge.
Far, folk her har brug for mig.
Derfor har jeg tænkt mig at blive i Israel.
Folk, der sætter ild til sig selv, har brug for dig?
De har brug for psykiatrisk hjælp og brandslukkere.
- Er det ligegyldigt, hvad jeg siger? - Du bad mig om hjælp.
Du ville være rabbiner, så jeg betalte for, at du kunne komme herover.
- Og nu er du rabbiner. - Ja, og tak for det.
Så skaffede jeg dig jobsamtalen i Temple Israel i Miami.
Det bad jeg dig vist ikke om.
Jeg betalte for at få udryddet flåter ved deres sommerlejr i Catskills,
da Ellenberg-barnet blev sygt.
Og også tak for det.
På grund af det, jeg gjorde for dem,
tilbyder de nu dig embedet som ungdomsrabbiner.
Sådan fungerer verden.
Jeg vil gerne tale med min kone.
Lav sigtbarhed langs...
- Hej, skat. Ja, det er dårlig timing. - Hvornår er de fremme ved hospitalet?
Lad mig ringe til dr. Kilmer og sikre mig...
Hun blev evakueret. Hendes datter har astma.
Blodtryk 152 over 97. Dr. Shearer, det er for højt.
Hvem var det?
Hvad sker der, Becca? Jeg kommer.
- Nej, bare bliv, hvor du er, ikke? Vi... - Hvor langt henne er du?
...må se, hvad lægen siger.
- Men du sagde lige... - 31 uger.
...at dr. Kilmer ikke er der.
De giver hende ilt nu. Jeg ringer, når vi lander.
Men hun klarer den da, ikke? Hun er ikke i risiko for noget, vel?
- Hallo? - Stop!
Luk mig ind!
Jeg er alfa. Jeg er omega.
Jeg er den luft, I indånder, og det vand, I drikker.
Jeg er Nick Bilton, og jeg ejer jordkloden.
Mr. Bilton?
Ud over de tidligere nævnte lande, mr. Bilton,
vil Egypten, Jordan, Bahrain, Kuwait og Sudan også være egnede kandidater
til afsaltningspatenterne.
Juristerne undersøger lovligheden af sådan et tilbud,
men Alpha Hydro Solutions ønsker at oplyse Dem om,
at bortgivelsen af patenterne vil medføre et nettotab på over 2,7 milliarder euro.
Hvor står vi med Arktis?
Arktisk Råd er åbent for Deres forslag om undersøisk minedrift
afhængig af FN's godkendelse.
Jeg vil gerne vide, hvor stort et areal af verden der brænder lige nu.
Og jeg vil gerne vide, hvad vores folk mener om 79 N-gletsjeren,
og hvad den betyder for vandstanden i Mumbai, Guangzhou og...
...og Miami.
Ja, mr. Bilton.
Der er uenighed om fremtiden for 79 N-gletsjeren i Grønland.
Selvom alle er enige om, at gletsjeren smelter på grund af varme og friktion,
er det usikkert, hvorvidt en total kollaps er dage eller år væk.
GRØNLAND
Ved du, hvad hun ser?
Ingen anelse. Hun shopper sikkert.
Hvis I så gerne vil vide det, ser jeg videoen til min nye single.
Man ser bare mig på et skindtæppe foran en pejs,
og jeg er ikke iført andet end flødeskum og et bredt smil.
Og i den ene hånd holder jeg en ridepisk, og i den anden en hundesnor.
Der er fire supermodeller.
Og så er der et virkelig fedt beat. Det kunne I godt tænke jer, ikke?
Kan hun godt lide skind? Jeg kender en, der stadig kan skaffe isbjørneskind.
I Alaska har de nu en grisbjørn. Det er, når en gråbjørn har kneppet en isbjørn.
En af mine venner skød en sidste år. Er det bjørne på øen?
Nej, mest bare klipper.
Byggelederen siger, at der nogle gange svømmer en hvalros forbi.
- Skal jeg forhøre mig om grisbjørne? - Hvalros?
Måske skal kasinoet også tilbyde safarier.
Du og en stor bjørn kan stå og vinke til folk:
"Kom til Top of the World og få det for vildt."
Se den bare. Den er superfræk.
NATURBRANDE HÆRGER PÅ ALLE KONTINENTER
Rekordhøj varme får skylden for naturbrandene i hele verden.
Over 80.000 kvadratkilometer er allerede brændt i...
- Tal med mig. Afled mig. - Okay. Lad mig lige tænke.
Fuck. Hvad som helst! Bare...
Du spiste frokost med din mor i sidste uge.
Hvordan gik det? Hvordan har hun det?
- Det blev ikke til noget. - Hvad?
- Jeg skulle til jobsamtale. - Hos hvem?
Menagerie2100.
- Hvorfor gjorde du det? - Fordi alting fandeme dør rundt om os.
Vær sød bare at aflede mig.
Fortæl mig en historie.
Okay. Det her er en historie om ravne.
For længe siden, da verden endnu var ung,
var Grå Ørn solens og månens og stjernernes vogter.
Og dengang var Ravn en fugl så hvid som sne.
En dag inviterede Grå Ørns datter Ravn ind i sin fars hus.
Den samlede globale befolkning forventes at runde ni milliarder i år.
- De ni milliarder har brug for... - Jeg flyver hjem.
...vores hjælp. Det er ikke toplederne i verdens største selskaber, som vi må...
Er du blevet skør? Du går glip af Bilton.
Vi er så tæt på. Vi har brug for dig her, Omar.
- Hun er på hospitalet. - Så er hun jo i sikkerhed, ikke?
Jeg skal være der.
På hvilken planet skal du og din nye familie bo?
Hvad laver du?
Jeg tager hjem til min kone. Du må få min stemme.
Hvis vi når op på to, får Jorden aldrig ro!
FRANZ JOSEFS LAND
Velkommen til 80. nordlige breddegrad og 55. østlige breddegrad.
For få år siden var hele området dækket af is.
- Her er virkelig ingenting. - Netop. Derfor er der så godt at bygge.
Der er al den ingenting, man kan drømme om.
Men om et år kan det ses herfra.
Ti etager, tropiske haver, smarte vinduer fra gulv til loft.
Lad os håbe det.
Håbe? Op i røven med håb. Lad os bygge.
Mr. Bilton er bekymret for indlandsisen i Grønland.
Det var det, jeg nævnte tidligere.
- Ser Nick det virkelig som et problem? - Det ene af to problemer.
To?
Jeg viser dig det andet.
Igen plasker det.
Da han synker ned for tredje gang...
...vender præsten sig mod imamen og siger:
"Skal vi vise ham, hvor stenene er?"
Jeg forlod jurastudiet for nogle år siden,
fordi det gik op for mig, at verden ikke havde brug for endnu en jødisk advokat.
Til min fars store ærgrelse.
Men vi lever i krisetider.
Ikke langt herfra har klimaflygtninge hårdt brug for mad og vand.
Og enhver politisk leder, der ikke prøver at løse situationen, er medskyldig.
Det er, som Elie Wiesel sagde:
"Vi må og skal vælge side.
Neutralitet hjælper undertrykkeren, aldrig offeret."
Der opstod polemik ved COP42 i dag,
da techfyrsten Nick Bilton blev føjet til listen over talere
ved konferencens afslutning.
Bilton har tidligere vakt miljøgruppers vrede,
senest over rygterne om hans deltagelse i et hotelbyggeri...
Rute 89 til Newark International Airport boarder nu fra gate 48A.
I Davos i fjor udtalte mr. Bilton følgende om styring af erhvervsliv og miljø.
Det er meget muligt, at de begrænsninger, vi pålægger erhvervslivet,
også begrænser vores evne til at løse problemet med klimaforandringer.
Sikke noget pis!
Hvad fanden laver de her?
Min søster gennemgik det her med udenrigsministeriet.
Ben Zucker og juristerne har set på det.
Det er bare en del af... Hvad fanden er det, det hedder?
FN's havretskonvention og Arktisk Råd.
Ja! Kina er ikke engang med i rådet. Ifølge kortet hører de slet ikke til her.
De har faktisk permanent observatørstatus i rådet.
I har formandsposten, ikke? Rusland er leder af rådet.
Kun til årets udgang.
Du kan se problemet her.
Vores parcel er via en undersøisk højderyg forbundet med et område, de gør krav på.
Prøv at se. De er faktisk forbundet.
Nej, de er ej, skat.
Ligesom Afrika og Sydamerika ikke er.
Selvom man sikkert kan finde en klovn, der føler trang til at samle puslespillet.
Russerne har været her i årevis.
Canadierne, danskerne.
Da USA fjollede rundt med en våd klimadrøm, planlagde jeg det her.
Pompeo holdt tale om det i 2019.
Har du glemt at tage dine piller?
Sig ikke, at du har besluttet at opgive berømmelsen for at blive geolog,
eller hvad fanden man skal være for at vide, at de er forbundet.
- Du inviterede mig selv. - Jeg ringer til min søster.
Skibet hedder Bing Zhànshì.
"Iskrigeren."
Wow. Imponerende.
Du er god til det.
Mange af mine fans taler det.
Gør han?
Tager du pis på mig?
Hej, det er mig. Du sover nok, men jeg er vågnet til noget værre lort.
Jeg er oppe på øen, og der er åbenbart en strid med kineserne.
Nogen kommer til at tjene en masse penge på, at gletsjerne smelter,
og det bliver enten USA eller Kina.
Hvis du føler dig patriotisk, synes jeg, du skal ringe.
Du skal tage kontakt til udenrigsminister Rubio.
Sig til ham, at jeg er ved polarcirklen med bukserne nede om anklerne.
Fuck!
Hvad er det?
- Hvad betyder det? - Det er mazel tov på arabisk.
Betyder alt det der mazel tov?
Resten er børnene, der siger, at de er vilde med jeres søn.
- Sødt. - De vil holde fest
til ære for rabbiner Zucker i morgen.
Vi er glade for at se det arbejde, du og Marshall har udrettet.
Vi taler om et anlæg mere.
Jeg tror, rabbiner Zucker kan blive en god leder af de trosbaserede tjenester.
Det tror jeg gerne,
men han har allerede sagt ja til at blive ungdomsrabbiner i Miami.
Far, jeg vil ikke tilbage til Florida. Hvor mange gange skal jeg sige det?
I Miami er der folk, som jeg har kendt i mange år,
der tilbyder Marshall en god mulighed.
Du kan slå det fra bare et øjeblik, Ben.
Vittigheden med stenene har jeg lært ham. Undskyld.
Hej, Junior.
Når han ser dit arbejde, tror jeg, han vil forstå det.
Det må vi håbe.
- Jeg må ind og nette mig. Her er så varmt. - Ja.
- Undskyld. - Godt, mor.
Nu er jeg forvirret. Skal du til Florida?
Ja.
Hvordan får jeg kineserne væk fra mit Arktis?
Kineserne? Jeg ved ikke noget om kineserne.
De ligger ude i bugten og håner mig.
Junior, jeg er ikke jurist. Jeg er bare din forretningsfører.
Men hvis de ikke er på øen, kan de have ret til at være der.
Det lyder som et reelt problem for os
- med Arktisk Råd. - Ben.
Man ringer ikke til Bilton med problemer, men med løsninger,
så jeg ringede til min søster.
Ja, jeg ved godt, at Bilton er verdens rigeste mand,
men jeg ved ikke, om det giver ham mulighed for at lave om på traktater.
Hjælp! Ring efter en læge! Vær sød at skynde jer.
Ben. Han er sgu da Nicholas Bilton.
Han kan lave os to om til fattigrøve.
Mor? Mor, kan du høre mig?
Mor, klem min hånd, hvis du kan høre mig.
- Mor. - Isabel.
Er der hjælp på vej?
Far, gør noget!
Hent hjælp! Mor!
Hun har puls, rabbiner.
Kom nu, mor. Bliv hos mig.
Det går som planlagt.
Han er stadig af den opfattelse, at De er interesseret i hotellet,
snarere end hvad der er i undergrunden. Han har på ingen måde lugtet lunten.
Nu mangler vi bare godkendelsen fra FN.
Og én ting til.
Ved De, om han er i et romantisk forhold med kvinden...
Slet besked.
Chefjurist Hampton er her.
Send dem ind.
Overvejer vi virkelig at opgive vores patenter?
Har du set, hvad der foregår?
Markeder, tak.
Nikkel er steget med 5,6%. Kobolt 7,7%. Kobber er skudt i vejret.
- Alle de uædle metaller. - Du havde ret. Det er brandene.
Verden er et desperat, men forudsigeligt dyr. Og den vil køre på batterier.
Det gør Tel Aviv nemmere.
Det hele er ét stort selvregulerende, levende og lukket kredsløb, ikke?
Grønland, tak.
VANDSTANDSSTIGNING EFTER 79 N
Her bliver is til vand. Adirondacks, tak.
MANGE MILLIONER HEKTAR BRÆNDER
Træer bliver til ild.
Løsningen er så langt fra problemet.
Eller også er det hele kaos derude.
Begge synspunkter er en mulighed for os.
Ejeren af et brændende hus er nem at forhandle med, Mikey.
Lærte du ikke det på jurastudiet?
Så er der afgang.
Ja, det er din bror igen.
Vidste du godt, at Kina har permanent plads i Arktisk Råd?
Skal jeg have det her på?
Ring til mig.
- Seriøst? - Forventer du seriøst at få løn?
For lad mig i så fald minde dig om vores fælles aftale.
Du klæder dig ud som julepynt, synger din sang, danser din lille dans,
jeg tager et spadestik, og så tager alle hjem.
Til dine 100 optrædener på kasinoet næste år kan du tage på, hvad fanden du vil.
Så længe du ikke lægger dig ud med en global supermagt.
Hvad laver du?
Den ville jeg have.
Den der?
Okay. Jeg skaffer dig en anden.
Faktisk må du få enhver sten fra den her lorteø, så længe den kan være i flyet.
Det var guld.
- Hvad? - Ja. Jordan gav mig den.
Han siger, det er over det hele.
Guld, kobber, nikkel. Ja, og så en slags til.
Tak, doktor.
Jeg er ked af, at jeg ikke har bedre nyt.
Lægen siger det her, far.
Hun har fået et subduralt hæmatom i faldet.
Det lader til at påvirke hendes tindingelap,
så det er derfor, hun ikke kan tale.
Indtil videre er det uklart, hvor alvorlig skaden er.
Det gør mig ondt, far.
- Far, forstår du godt... - Jeg taler i telefon.
Bare find alt det frem, vi har om byggesagen i Arktis. Alt.
Såvel som alle relevante love fra havretten.
- Ja, og... - Far! Læg så på!
Marshall! Den mand og hans familie har været min klient i 25 år!
Den kvinde, der ligger deroppe og ikke kan bevæge sig, har været din kone i 40 år!
Hvad? Marshall, hvor skal du hen? Marshall!
Er du der stadig?
Nok kan vi ikke stoppe uddøen,
men hvad, hvis vi kunne få dyrene tilbage?
Ved hjælp af den nyeste genteknologi
vil Menagerie2100 redde det, naturen ikke kan redde.
Vi bestræber os på at indsamle generne fra de dyr og planter, du elsker,
og dem, du aldrig tænker på.
Vi forudser, at ved århundredskiftet
vil Menagerie2100 kunne drive et enormt bibliotek med alle arter
som forberedelse til den dag, hvor de kan genindføres i zoologiske haver,
parker og en skønne dag endda i...
Iltmangel, hypoxi. Han ville bare ud.
Det var mere sikkert for ham derinde.
Det er heldigt, han har en stærk mor.
Han er landet.
Han er her snart.
Tusind tak, fordi du blev her.
- Må jeg spørge dig om noget? - Ja.
I helikopteren...
...sagde du, at du var til jobsamtale hos Menagerie2100.
De beslutter altså, hvilke arter der overlever?
Opgiv nuet. Håb på en bedre fremtid.
Det vil du gerne hjælpe med?
Helt ærligt. Du har set tallene.
Ravnene forsvinder. Bierne er næsten væk.
Vi er på vej mod at miste en tredjedel af livet på Jorden.
Alle andre end Gud vil åbenbart lege Gud.
Måske er det bedre end at lege bedemand for naturstyrelsen.
Jeg ved det ikke.
Brandene breder sig længere nordpå.
Hele vejen op til Whitefeather Forest.
De evakuerer Pikangikum. Min mor spørger mig, hvor hun kan være i sikkerhed.
Jeg er ikke sikker på, at sikkerheden findes længere.
Tag den her.
- Jeg tror, den hjalp. - Behold den.
Spørg dine venner fra Menagerie, om de har en plan for at få os tilbage.
Pis.
Skal vi foretage det første spadestik eller samle sten?
Nikkel, kobber... Hvad var det tredje? Var det kobolt?
- Det kan jeg ikke huske. - Derfor kom kineserne.
Batterier. De vil have batterier.
Ligner den linje kobber?
Jeg er ikke minearbejder. Jeg er sanger og skuespiller.
Super. Så kan det være, jeg bare går og glor på almindelige sten.
Bare en tanke. Hvad med at spørge nogen, der ved det?
Hvorfor ved Jordan det?
Hvis Jordan ved det, ved Bilton det også.
Og vores aftale handler med garanti kun om hotelbyggeri, ikke om minedrift.
Så ryger vi ud.
Udelukket af paragrafferne.
Væltet af det, der står med småt. Kastreret af kontrakterne.
Hvem gider bo på et hotel med udsigt til en skide kobbermine?
Skal jeg så ikke synge?
Det der er pulsmåleren.
De virker meget bekymrede.
Vi kendte risikoen, Becca. Vi er alle sammen fulde af plastik nu.
- Måske er min sæd defekt. - Nej, jeg tror ikke, det var din skyld.
- Jeg tror, jeg har gjort det mod ham. - Gjort hvad?
Han er her.
Jeg er her. Du er her.
Jeg var ude i skoven for at redde fugle.
Jeg skulle have beskyttet ham.
Og jeg forlod et klimatopmøde for at være sammen med min familie.
Er vi dårlige mennesker?
Det må vi vel spørge ham om, når han bliver stor.
Det er okay.
Okay.
Jeg ringede til bestyrelsesformanden for Temple Israel i Miami.
De vil præsentere dig officielt for menigheden
- ved højhelligdagene. - Far.
Jeg har købt billet til dig, men de skal bruge dit pasnummer og din vaccinestatus,
- for denguefeberen er tilbage, og... - Gider du godt lige høre efter?
Der er folk her, som regner med mig.
Du så børnene.
Din mor ligger på hospitalet.
Hun er hjerneskadet. Hun kan ikke bevæge sine arme eller formulere sig i sætninger.
Hun får brug for en masse hjælp hjemme i Miami.
Det forstår jeg godt.
Gør du, Marshall? Forstår du, hvor højt hun elsker dig?
- Hvis du gjorde, kom du med os hjem. - Jeg elsker hende.
"Ær din far og din mor,
for at du må få et langt liv på den jord, Herren din Gud giver dig."
Far, hvad er det, der sker? Du citerer fra De Ti Bud.
Er du med på, at hun aldrig ville have været her og gået rundt i al den røg,
hvis det ikke var for dig?
Far.
Jeg er glad for, hun ikke hørte dig sige det.
Jeg er virkelig glad for, at hendes hjerne ikke skal prøve at fatte det,
for det kan min ikke.
Hun har brug for dig.
Tager du den?
Gør du?
Jeg har brug for dig!
Verden brænder op! Og Bilton lyver nonstop!
Helvede er over os, mine damer og herrer. Vi lever i et diskoinferno,
hvor musikken koger på et dansegulv under vores fødder.
Ovnen under os brænder langsomt, og vi tager stadig ikke ved lære.
Hvad er der blevet af overlevelsesdriften?
To grader.
To grader vil stege dumheden ud af jer. Hvad er I villige til at gøre?
- Verden brænder op! - Hvad er I villige til at gøre?
CO2-neutralitet nu.
Hvor mange flere?
- Hvordan er pisseligegyldigt. - Rolig.
- CO2-neutralitet nu. - CO2-neutralitet.
Lad os redde jordkloden.
- Hvad skal der til? - CO2-neutralitet nu.
Lad os redde jordkloden.
For ellers redder den sig selv fra jer.
Jeg talte med en delegeret,
som luftede sin frustration inden den sidste aften af COP42,
hvor muligheden for at hæve temperaturloftet
til over den tidligere aftalte grænse nu diskuteres.
Både USA og Kina såvel som Rusland og Indien
virker åbne for tanken...
Jeg ville fortælle dig, hvad jeg stemmer. Det hele er blevet meget kompliceret.
Hvordan "kompliceret"? Hvilken beslutning har du truffet?
Jeg tror, jeg har begået en fejl.
Gå tilbage til...
Nu skal du sige, hvad du har besluttet.
Jeg har reddet nutiden på bekostning af fremtiden.
Jeg sagde ja til en stigning.
Verden brænder op! Og Bilton lyver nonstop!
Så er det sket. Alle parter stemte for vores forslag.
Fritagelse for patenter.
Kasinoet har aldrig betydet noget for dig.
Hele øen kan blive oversvømmet.
Min far kunne godt lide at gamble. Jeg var med ham i Monaco, da jeg var lille.
Han følte sig så klog, når han trodsede oddsene og vandt.
Det er klogere at styre oddsene.
Juristerne ser gerne, at du ikke nævner undtagelserne for minedrift i Arktis
før afstemningen.
Nej, det er klart. I dag handler det ikke om undtagelser, men om vand,
og hvordan Alpha løser tørken og derfor også flygtningeproblemet.
- Men i morgen... - Verden brænder op! Bilton lyver nonstop!
Hallo, Bilton!
Verden brænder op!
Det her er din skyld!
Fuck.
Da Ravn så solen og månen og stjernerne og ferskvand,
vidste han, hvad han skulle gøre.
Han ventede på chancen.
Og da ingen kiggede...
...stjal han dem alle sammen.
Og også et stykke brændende træ.
Det skabte så meget lys.
Jeg ved ikke, hvad jeg skal gøre, mor.
Så han kunne flyve hele vejen ud til en ø...
...midt ude på havet.
Og da solen gik ned...
...fastgjorde han månen på himlen...
...og hængte stjernerne op forskellige steder.
Bras.
Da han fløj ind over land, smed han alt det vand, han havde stjålet, fra sig.
Det faldt ned på jorden og blev kilden til alverdens vandløb og søer.
Og så fløj Ravn videre.
Røgen fra den ild, han bar på, blev blæst hen over hans hvide fjer,
så de blev sorte.
Da der gik ild i hans næb, gav han slip på grenen.
Ravns fjer blev aldrig hvide igen, efter at røgen havde farvet dem sorte.
Og derfor er Ravn en sort fugl.
Dejlig historie.
Det er ikke min. Jeg har lånt den af en ven.
Bras.
Du er en heldig hvalros.
Hvis jeg havde min riffel, ville du være...
DÅRLIGT NYT, MAKKER
ALPHA TRÆKKER SIG FRA HOTELBRANCHEN. HELD OG LYKKE!
Hvis vi når op på to, får Jorden aldrig ro!
Hvis vi når op på to, får Jorden aldrig...
Godaften, alle sammen.
Det er en ære at være her og at blive inddraget i den altafgørende samtale.
Ved indgangen til dette århundrede
blev klimaforandringerne kaldt et symptom på kapitalismen.
Et symptom.
Jeg er her for at påstå, at kapitalismen også kan være kuren.
Så i dag kan jeg meddele, at jeg stiller patenterne til afsaltning
og rensning af vand til rådighed for ethvert land, der kan påvise et behov.
Desuden...
Desuden tiltræder Alpha Tel Aviv-aftalen
og forpligter sig til at holde den globale temperaturstigning i dette århundrede
så tæt på to grader celsius som muligt.
Med en øvre grænse på 2,3 grader.
Tak.
79 N-GLETSJER KOLLAPSER
KYSTOMRÅDER FORBEREDER SIG PÅ STIGENDE VANDSTAND
Hvad betyder en global temperaturstigning på to grader for dig og mig?
Den betyder, at når temperaturen stiger,
skal vi være endnu mere opfindsomme.
Når vandstanden stiger, må vi også rejse os i fælles flok.
AUSTRALIEN
Når skovbrande slører horisonten...
AMAZONSKOVEN
...må vi søge hjælp hos hinanden for at finde vejen frem.
YUNNAN-PROVINSEN
Vi kan ikke bare give op og tage hjem, og der er der en enkel grund til.
Vi er allerede hjemme. Det er vores eneste hjem.
Vi giver fandeme ikke op.
DER ER INGEN PLANET B
Tekster af: Eskil Hein